Anders Giæver

Anders Giæver (født 27. august 1961) er en norsk journalist. Han er kjent som mediekommentator og avdelingsleder i kommentaravdelingen i VG. 2008–2011 var han USA-korrespondent for VG, og etter hjemkomsten sto han sentralt i avisens dekning av terrorangrepene i Norge 2011. Han er også programleder for podkasten Giæver og gjengen.

Journalistisk virke 
Han har tidligere vært kulturredaktør i Dagsavisen, og har også jobbet i flere andre norske aviser. I 2006 var han jurymedlem ved utdelingen av Humanistisk kulturpris. Mellom 2005 og 2008 hadde han ukentlige faste gjesteopptredener i Frokost-TV som kommentator på nyhetsrelatert stoff sammen med Hege Duckert.

I 2006 var han fagdommer i Kvitt eller dobbelt på NRK1 for Andreas Rønningen, som gikk opp i emnet The Simpsons. Han er barnebarn av den avdøde kringkastingssjefen og legen Hans Jacob Ustvedt.

I desember 2006 fikk han og kollega Hege Duckert fra Dagbladet kritikk av flere medier pga. deres angivelig tette forhold til kronprinsparet. Saken førte til relativt stor debatt både i TV, radio og aviser. Giæver er far til Avisa Oslo-journalist Henrik Sande Giæver.

I januar 2015 startet han podkasten Giæver & Joffen sammen med Frithjof Jacobsen der de oppsummerte uka hver fredag. Podkasten skiftet navn til Giæver og gjengen etter at Jacobsen sluttet i VG og utkommer daglig mandag–fredag.

Bibliografi

Som hovedforfatter 
 2001: Jakten på Onkel Walt : fire nær-Disney opplevelser (Cappelendamm forlag); 173 sider, ISBN 82-02-20439-9
2004: Sladder! bedre enn sitt rykte (Press forlag), med illustrasjoner av Fredrik Skavlan; 159 sider
2006: Over streken : avistegninger i grenseland (Vega forlag)
2016: Første stopp Brooklyn (Cappelendamm forlag)

Som medforfatter 

2005: GUTTA – På veien med Jokke & Valentinerne (Damm); fotografier av May-Irene Aasen, med tekster av Mode Steinkjer, Guttorm Nordø og Anders Giæver ISBN 82-04-11133-9

Referanser

Eksterne lenker 
 
 
  Anders Giæver i NRK Forfatter
  - Vennskapet er et problem (VG, 2006)
  Intens debatt etter 22. juli (Journalisten, 10. februar 2012)

Journalister i VG
Norske sakprosaforfattere
Personer fra Oslo
Journalister i Dagsavisen eller forløpere
Donaldister